stanford-oval/wikipedia huggingface dataset:
Kozjatyn

| Kozjatyn (Козятин) |
| --- | --- |
 Kozjatynin rautatieasema
 lippu:  vaakuna
 Kozjatyn
 Koordinaatit: 49°43′00″N, 28°50′00″E 
Valtio:   Ukraina
Alue:  Vinnytsja
Piiri:  H’milnyk
Maininta:  1734
kaupungiksi:  1874
Pinta-ala:  
 – Kokonaispinta-ala:  12,5 km²
Korkeus:  285 m
Väkiluku (2011):  24 461
 – Väestötiheys:  2 131 as./km²
Aikavyöhyke:  UTC+2
 – Kesäaika:  UTC+3
 
 www.kozyatyn.net 
Infobox OKVirheellinen NIMI-arvo: 
Kozjatyn (ukr. Козятин) on kaupunki Vinnytsjan alueella Ukrainassa. Se on 150 km Kiovasta lounaaseen Vinnytsjaan johtavan rautatien varrella. Aluekeskus Vinnytsja on 70 km päässä. Kaupungissa on noin 24 461 asukasta (2011).
Ensimmäinen kirjallinen maininta paikkakunnasta on vuodelta 1734, jolloin se oli osa Puolaa. Vuoden 1793 Puolan jaossa paikkakunta joutui Venäjän keisarikunnan puolelle. Asutuksesta tehtiin Kiovan kuvernementin Berdytšivin kihlakuntaan kuulunut kaupunki 7. heinäkuuta 1874, kun Kiovan ja Baltian välinen rautatie syntyi. Kaupungissa on suuri rautatieasema ja rautatiellä on suuri merkitys kaupungin taloudelle.
Kozjatyn tunnetuimpiin henkilöihin lukeutuun kaupungissa vuonna 1965 syntynyt puuveistostaiteilija Serhiv Karpenko.
Galleria

Rautatieaseman pääsisäänkäynti
Vesitorni
Tyypillinen vanhempi asuinkerrostalo, jossa on kaasuliittymä
Höyryveturi L-2309 esillä rautatieaseman vieressä
Puna-armeijan tankki muistona kaupungin puistossa
Kaupungin torielämää kesällä 2007
Aiheesta muualla

Kuvia tai muita tiedostoja aiheesta Kozjatyn Wikimedia Commonsissa
Koulupsykologi

Maailman ensimmäisen koulupsykologina pidetään Alfred Binetiä.
Koulupsykologi on koulunkäyntiin ja oppimiseen liittyvien asioiden parissa työskentelevä psykologi. Valtaosa koulupsykologeista työskentelee peruskoulussa erityisesti ala-asteikäisten kanssa, mutta viime aikoina on jonkin verran palveluja laajennettu lukioiden puolelle.
Suomessa ei voi erikoistua koulupsykologiksi, kuten esimerkiksi Sveitsissä, vaan kaikilla laillistetuilla psykologeilla on mahdollisuus toimia koulupsykologeina. Koulupsykologeille on tarjolla erilaisia täydennyskoulutuksia. Koulupsykologit ovat terveydenhuollon alaisia työntekijöitä, joten heitä koskee samat säädökset kuin muitakin terveydenhuollon työntekijöitä.
Historia

Koulupsykologiset kysymykset ovat olleet keskeisiä psykologiatieteen alkuvaiheista saakka. Yhdysvalloissa perustettiin lasten oppimisvaikeuksiin keskittyvä klinikka jo vuonna 1896, ja Ranskassa Alfred Binet ja Theophile Simon aloittivat ensimmäisen älykkyystestin kehittämisen vuonna 1904 opetusviranomaisten pyynnöstä koulun tarpeita varten.
Suomessakin juuri kouluissa koettu avun tarve oli syynä kasvatus- ja perheneuvolatoiminnan käynnistämiseen 1920-luvulla. Suomen ensimmäinen varsinainen koulupsykologi Erkki Aho aloitti työnsä Lahdessa 1960-luvulla, ja esimerkiksi Helsingissä koulupsykologitoiminta alkoi jo 1970-luvun alkupuolella. Sen sijaan esimerkiksi Jyväskylässä, Oulussa ja Turussa koulupsykologitoiminnan eriyttäminen muista palveluista alkoi vasta 2000-luvun taitteessa. Monissa pienissä kunnissa kasvatus- ja perheneuvolan tai terveyskeskuksen psykologi on edelleen ainoa asiantuntijataho lasten ja nuorten psykososiaalisissa ja oppimiseen liittyvissä asioissa.
Työnkuva

Koulupsykologin keskeisiin työtehtäviin kuuluu yhteisöllinen opiskeluhuoltotyö, oppimisvaikeuksien ja -vahvuuksien arviointi, suositukset opetusmuodoista, tunne-elämän arvioinnit ja jatkohoitosuositusten tekeminen, työskentely oppilashuoltotiimeissä, opettajien, avustajien ja vanhempien konsultointi ja neuvonta sekä esimerkiksi kriisityö kouluissa. Työtehtävien kirjo on siis varsin laaja ja mielenkiintoinen. Koulupsykologin tärkeimpiä yhteistyökumppaneita ovat oppilaiden perheet, opettajat, erityisopettajat, terveydenhoitajat, koulu- ja sivistystoimen johtajat, sosiaalitoimi, perheneuvola ja muut kunnan psykologit (esimerkiksi terveyskeskuspsykologi, lastenpsykiatriset poliklinikat).
Koulupsykologintyö on lakisääteisesti ensisijaisesti kouluyhteisöön keskittyvää ennaltaehkäisevää työtä. Yhteisöllistä opiskeluhuoltotyötä toteutetaan kouluissa ja sitä tehdään tiiviisti yhteistyössä opettajien, oppilaiden ja huoltajien kanssa. Keskeistä yhteisöllisessä työssä on, että koulupsykologi on osa kouluyhteisöä. Koulupsykologin vastaanottohuone on koululla tai tilojen puutteen takia jossain muualla (esimerkiksi terveyskeskuksessa, virastotalossa). Koulupsykologin vastaanoton tulisi sijaista paikassa, jonne oppilaat pääsevät koulupäivän aikana helposti ja turvallisesti.
Aiheesta muualla

Koulupsykologi Jorma Fredrikssonin ammattikuvaus vuodelta 1997
Koulupsykologi Maarit Eerikkilän ammattikuvaus vuodelta 2010[vanhentunut linkki]
Daniel Zaar

| Daniel Zaar |
| --- | --- |

Henkilötiedot
Syntynyt: 24. huhtikuuta 1994 (ikä 30) Helsingborg, Ruotsi
Kansalaisuus:   Ruotsi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  182 cm
Paino:  81 kg
Pelaajaura
Pääsarjaura:  2012–
Aik. seurat:  Jonstorps IF (Ruotsi II) BIK Karlskoga (Allsv.) Rögle BK (SEL/Allsv.) Luleå HF (SHL) Lake Erie/Cleveland Monsters (AHL) Malmö Redhawks (SHL)
NHL-varaus:  152. varaus, 2012 Columbus Blue Jackets
KHL-varaus:  32. varaus, 2016 Lokomotiv Jaroslavl
Daniel Zaar (s. 24. huhtikuuta 1994 Helsingborg, Ruotsi) on ruotsalainen jääkiekkoilija. Hän on pelipaikaltaan oikea laitahyökkääjä. Zaar laukoo oikealta.
Ura > Maajoukkueura

Zaar on pelannut Ruotsin A-maajoukkueessa 25 ottelua tehopistein 6+2=8. Hän teki A-maajoukkuedebyyttinsä Euro Hockey Challengessa 2. huhtikuuta 2015 Trenčínissä Slovakiaa vastaan. Ensimmäisen A-maajoukkuemaalinsa Zaar teki 4. huhtikuuta 2019 Topoľčanyssa pelatussa harjoitusottelussa Slovakiaa vastaan. Hänen osumansa jäi Ruotsin 0–4-voittoon päättyneen ottelun voittomaaliksi.
Zaar on pelannut myös 17 nuorten ja seitsemän poikien maaottelua.
Muuta

Zaarin isoveli Jonathan pelasi omalla urallaan puolustajana Norjan pääsarjatasolla ja Ruotsin alemmissa sarjoissa.
Kookakot

| Kookakot |
| --- | --- |
 Tiiki (Philesturnus carunculatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kookakot Callaeidae  Sundevall, 1836
Synonyymit
 Callaeatidae 
Katso myös
   Kookakot Wikispeciesissä   Kookakot Commonsissa 
Infobox OKVirheellinen NIMI-arvo: 
Kookakot (Callaeidae, aiemmin Callaeatidae) eli aiemmalta nimeltään helttavarikset  on pieni heimo melko pienikokoisia varpuslintuja. Niitä löytyy luonnonvaraisina ainoastaan Uudesta-Seelannista. Kookakot tuntee helposti nokan juuren molemmilla puolilla olevista heltoista. Lintujen pääväri on musta, heltat ovat yleensä punaiset ja erottuvat helposti muusta vartalosta.
Heimoon kuuluu neljä lajia, ja kolme sukua.
Näistä neljästä lajista, huia on kuollut sukupuuttoon 1900-luvun alussa, ja elossa olevia lajeja on jäljellä enää kolme. Oranssihelttakookako on luokiteltu äärimmäisen uhanalaiseksi  ja tiiki on luokiteltu silmälläpidettäväksi.
Lajit > Kookakot Callaeas

Kookako Callaeas wilsoni
Oranssihelttakookako Callaeas cinereus
Lajit > Lajit, joilla on oma sukunsa

Tiiki Philesturnus carunculatus
Huia Heteralocha acutirostris †
Aiheesta muualla

ITIS: Callaeatidae (englanniksi)
Kristian Yli-Hietanen

Kristian Yli-Hietanen (s. 31. toukokuuta 1996) on suomalainen jalkapalloilija joka edustaa Veikkausliigassa pelaavaa IF Gnistania.
| Henkilötiedot |
| --- | --- | --- | --- |
Syntymäaika: 31. toukokuuta 1996
Syntymäpaikka: Tampere, Suomi
Pelipaikka: Hyökkääjä
Pituus: 186 cm
Seura
Seura: IF Gnistan
Pelinumero: 7
Seurat
| Vuodet | Seura | O | (M) |
| 2017–2019 | TSS FC Rovers | 17 | (3) |
| 2020 | TPV | 8 | (3) |
| 2021 | FC Lahti | 23 | (2) |
| 2022 | KäPa | 22 | (16) |
| 2023 | Haka | 7 | (0) |
| 2023 | KäPa | 13 | (10) |
| 2024- | IF Gnistan | {{{ottelut7}}} |  |
 Seurajoukkueuran tilastot kattavat vain kansalliset sarjat, päivitetty 15. heinäkuuta 2023.
Lahnaniemen koulu

| Lahnaniemen koulu |
| --- | --- |
Sijainti:  Lahnaniementie 67, 52510 Hietanen (Hirvensalmi)
Koordinaatit:  61.56616°N, 26.98022°E
Tyyppi:  suomenkielinen alakoulu
Rehtori:  Kirsi Partonen
Luokat:  0–6 (2019-2020)
Oppilaita:  30(2022)
Verkkosivut
Lahnaniemen koulu on eteläsavolaisen Hirvensalmen kunnan kaakkoisosassa sijaitsevassa Lahnaniemen kylässä toimiva suomenkielinen alakoulu (luokka-asteet e.-6).
Vuonna 2018 (2016) koulua kävi yhteensä 24 (19) peruskoululaista. Tämän lisäksi koulussa opiskelee noin viisi esikoululaista, joten syksyllä 2019 oppilasmäärä oli eskarilaiset mukaan luettuna 32. Seuraavaksi lukuvuodeksi oppilasmäärän ennakoitiin hieman kasvavan.
Aiheesta muualla

Hirvensalmelainen
Kymenlaakson laulu

Kymenlaakson laulu (”Kymenlaakso sun laulusi soikoon...”) on Kymenlaakson maakuntalaulu. Sen on sanoittanut Aukusti Simojoki ja säveltänyt Uuno Klami vuonna 1934. Klamin sukulaisten mukaan hän sai idean kappaleeseen kotikylänsä Klamilan Majatalon tarhamaassa.
Kappale esitettiin ensimmäisen kerran julkisesti vuonna 1934.
Kylkiäinen (täsmennyssivu)

Kylkiäinen voi tarkoittaa seuraavia:
kylkiäinen, tuote tai palvelu, jonka kuluttaja saa ostaessaan muun tuotteen tai palvelun
Järviä

Kylkiäinen, Janakkala
Kylkiäinen, Joutsa
Kylkiäinen, Multia
Kylkiäinen, Soini
Pikku-Kylkiäinen, Soini
Kylkiäinen, Suonenjoki
Kylkiäinen, Ähtäri.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kylkiäinen”, voi hakea sivunnimihaulla, laajalla sivunnimihaulla tai tekstihaulla.
Clermont-Ferrandin lyhytelokuvajuhlat

Maison de la Culture -rakennus, jossa elokuvajuhlat järjestetään.
Clermont-Ferrandin lyhytelokuvajuhlat on Keski-Ranskassa Clermont-Ferrandin kaupungissa vuosittain järjestettävä tapahtuma. 
Elokuvajuhlat alkoivat vuonna 1979, kun Clermont-Ferrandin yliopiston elokuvaseura järjesti lyhytelokuvaviikon. Tapahtuman herättämän suosion kannustamana seura
järjesti lyhytelokuvaviikot myös kahtena seuraavana vuonna.
Nykyisin Clermont-Ferrandin lyhytelokuvajuhlat on Ranskan toiseksi suurin elokuva-alan tapahtuma Cannesin elokuvajuhlien jälkeen. Vuonna 2010 festivaalilla vieraili  139 000 ihmistä.
Kansallinen kilpailu

Vuonna 1982 festivaaliin tuli kilpailusarja, jossa palkintoja jaettiin ainoastaan ranskalaisille lyhytelokuville. Kansainvälistä tuotantoa esiteltiin erikoisnäytöksissä, jotka rakentuivat
erityisten teemojen, lajityyppien, maiden tai alueiden mukaan.
Lyhytelokuvamarket

Vuonna 1986 järjestettiin ensimmäinen lyhytelokuvamarket. Tarkoituksena oli nostaa lyhytelokuvan asemaa kaupallisesti mielenkiintoisena tuotteena.
Marketista on muodostunut kohtauspaikka, jossa vierailevat eri maiden televisioyhtiöiden sisäänostajat, kansainväliset levittäjät ja kansallisten elokuvasäätiöiden ja instituuttien levitystoiminnasta vastaavat ihmiset. 
Marketin yhteydessä on mahdollista katsoa videoruuduilta kaikki festivaalille lähetetyt elokuvat, vaikka niitä ei olisikaan valittu kilpailusarjoihin.
Kansainvälinen kilpailu

Kansainvälinen kilpailu järjestettiin ensimmäisen kerran vuonna 1988.
Lab-kilpailu

Digitekniikan kehitys teki tarpeelliseksi avata festivaali myös videolle tuotetuille elokuville. Ensimmäinen Digital-kilpailusarja järjestettiin vuonna 2002 ja vuodesta 2004 kilpailusarjan nimi on ollut Lab.
Nykyisin kaikissa kilpailusarjoissa on mahdollista nähdä sekä ammattimaisesti videolle, että filmille kuvattuja elokuvia. Kansainvälisen kilpailun keskittyessä perinteiseen elokuvakerrontaan, Lab-sarjassa voi nähdä kokeellisempaa elokuvaa.
Clermont-Ferrandissa palkitut suomalaiset lyhytelokuvat

2010: Hamy Ramezan: Viikko ennen vappua (Jury Mention Ada Solomon)
2006: Kimmo Taavila: Mittari (Jury Mention)
2003: Tuukka Hari: Telakka (Cinematography Award)
1994: Perttu Leppä: Karavaani (Jury Mention)
1990: Kari Paljakka: Dildo (Special Jury Prize)
Esityspaikat

Salle Jean Cocteau (1420 paikkaa)
Salle Boris Vian (324 paikkaa)
Salle Georges Conchon (160 paikkaa)
Amphi Gergovia (690 paikkaa)
Amphi Michel-de-L'Hospital (380 paikkaa)
Auditorium Genova (370 paikkaa)
Salle des Frères Lumière (205 paikkaa)
Ciné Jaude (384 paikkaa)
Ciné Capitole (240 paikkaa)
Cinéma Les Ambiances (90 paikkaa)
Comedia (186 paikkaa)
Petit Vélo (320 paikkaa)
Ecole Supérieure d'Art (132 paikkaa)
Cinéma Rio (176 paikkaa)
Auditorium CRDP (270 paikkaa)
Kreikan opetus- ja uskontoasiainministeriö

| Opetus- ja uskontoasiainministeriö Υπουργείο Παιδείας και Θρησκευμάτων |
| --- | --- |
 Kreikan vaakuna Kreikan hallituksen sinettinä.
Perustettu:  1833 / 2019
Valtio:  Kreikka
Ministeri:  Níki Keraméos
Kreikan opetus- ja uskontoasiainministeriö (kreik. Υπουργείο Παιδείας και Θρησκευμάτων, Ypourgeío Paideías kai Thriskevmáton) on Kreikan ministeriö, jonka alaan kuuluvat opetus- ja sivistystoimi sekä uskonnolliset asiat, kuten valtion ja kirkon suhteet.
Opetus- ja uskontoasiainministeriön edeltäjä on perustettu vuonna 1833. Nykyisellään se on toiminut vuodesta 2019. Ministeriötä johtaa opetus- ja uskontoasiainministeri Níki Keraméos (vuonna 2019, Mitsotákisin hallitus).
Historia

Opetus- ja uskontoasiainministeriön tehtävää ovat hoitaneet seuraavat ministeriöt:
Kirkkoasiain ja julkisen koulutuksen ministeriö (Υπουργείο Εκκλησιαστικών και Δημοσίας Εκπαιδεύσεως, Ypourgeío Ekklisiastikón kai Dimosías Ekpaideýseos) (1833–1926)
Uskontoasiain- ja opetusministeriö (Υπουργείο Θρησκευμάτων και Παιδείας, Ypourgeío Thriskevmáton kai Paideías) (1926–1949)
Uskontoasiain ja kansallisen opetuksen ministeriö (Υπουργείο Θρησκευμάτων και Εθνικής Παιδείας, Ypourgeío Thriskevmáton kai Ethnikís Paideías) (1949–1955)
Kansallisen opetuksen ja uskontoasiain ministeriö (Υπουργείο Εθνικής Παιδείας και Θρησκευμάτων, Ypourgeío Ethnikís Paideías kai Thriskevmáton) (1955–2009)
Opetus-, elinikäisen oppimisen ja uskontoasiainministeriö (Υπουργείο Παιδείας, Δια Βίου Μάθησης και Θρησκευμάτων, Ypourgeío Paideías, Dia Víou Máthisis kai Thriskevmáton) (2009–2012)
Opetus-, uskontoasiain-, kulttuuri- ja urheiluministeriö (Υπουργείο Παιδείας και Θρησκευμάτων, Πολιτισμού και Αθλητισμού, Ypourgeío Paideías kai Thriskevmáton, Politismoú kai Athlitismoú) (2012–2013)
Opetus- ja uskontoasiainministeriö (Υπουργείο Παιδείας και Θρησκευμάτων, Ypourgeío Paideías kai Thriskevmáton) (2013–2015)
Kulttuuri-, opetus- ja uskontoasiainministeriö (Υπουργείο Πολιτισμού, Παιδείας και Θρησκευμάτων, Ypourgeío Politismoú, Paideías kai Thriskevmáton) (2015)
Opetus-, tutkimus- ja uskontoasiainministeriö (Υπουργείο Παιδείας, Έρευνας και Θρησκευμάτων, Ypourgeío Paideías, Érevnas kai Thriskevmáton) (2015–2019)
Opetus- ja uskontoasiainministeriö (Υπουργείο Παιδείας και Θρησκευμάτων, Ypourgeío Paideías kai Thriskevmáton) (2019–)
Opetus- ja uskontoasiainministerit

Opetus- ja uskontoasiainministereinä ovat toimineet ministeriön olemassaolon aikana:
| Ministeri> Opetus- ja uskontoasiainministeriö 2013–2015 | Kausi alkoi> Opetus- ja uskontoasiainministeriö 2013–2015 | Kausi päättyi> Opetus- ja uskontoasiainministeriö 2013–2015 | Hallitus> Opetus- ja uskontoasiainministeriö 2013–2015 |
| --- | --- | --- | --- |
| Konstantínos Arvanitópoulos | 25. kesäkuuta 2013 | 9. kesäkuuta 2014 | Samarásin hallitus |
| Andréas Lovérdos | 9. kesäkuuta 2014 | 25. tammikuuta 2015 | Samarásin hallitus |
Opetus- ja uskontoasiainministeriö 2019
| Níki Keraméos | 8. heinäkuuta 2019 |  | Mitsotákisin hallitus |
Aiheesta muualla

Υπουργείο Παιδείας και Θρησκευμάτων. Kreikan opetus- ja uskontoasiainministeriön verkkosivut. (kreikaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: el:Υπουργείο Παιδείας και Θρησκευμάτων
Kreikan ministeriöt
Digitaalisen hallinnon ministeriö
Infrastruktuuri- ja liikenneministeriö
Kansalaistensuojeluministeriö
Kehitys- ja investointiministeriö
Kulttuuri- ja urheiluministeriö
Maahanmuutto- ja turvapaikkaministeriö
Maaseudun kehitys- ja elintarvikeministeriö
Merenkulku- ja saaristoministeriö
Oikeusministeriö
Opetus- ja uskontoasiainministeriö
Puolustusministeriö
Sisäministeriö
Terveysministeriö
Turismiministeriö
Työ- ja sosiaaliministeriö
Ulkoministeriö
Valtiovarainministeriö
Ympäristö- ja energiaministeriö
Käännös suomeksi
Kymenlaakson liitto

| Kymenlaakson liitto |
| --- | --- |
Tyyppi:  kuntayhtymä (maakuntaliitto)
Toimiala:  aluekehitys ja maakuntakaavoitus
Päämaja:  Hovioikeudenkatu 6, 45100 Kouvola
Toiminta-alue:  Kymenlaakson maakunta
Jäsenet:  6 kuntaa: Hamina, Kouvola, Kotka, Miehikkälä, Pyhtää ja Virolahti
Maakuntajohtaja:  Jaakko Mikkola (2016-)
Päätöksentekoelin:  Kymenlaakson maakuntavaltuusto
Aiheesta muualla
Sivusto
Infobox OKNimi-testi OK: 
Kymenlaakson liitto on yksi Suomen kahdeksastatoista maakunnan liitosta. Hallinnollisesti se on lakisääteinen, Kymenlaakson kuntien muodostama kuntayhtymä, joka aluekehitysviranomaisena vastaa maakunnan yleisestä kehittämisestä ja maakuntakaavoituksesta. Kymenlaakson liitto laatii maakuntaohjelman ja maakuntakaavan. Strategisten linjausten kautta liitto pyrkii osaltaan kohti hiilineutraalia Kymenlaaksoa vuoteen 2040 mennessä.
Kymenlaakson liiton toiminnasta ja taloudesta päättää jäsenkuntien kunnanvaltuutetusta kuntien asukasluvun suhteessa valitsema 34-henkinen Kymenlaakson maakuntavaltuusto. Liiton operatiivista toimintaa on johtanut kesästä 2016 lähtien maakuntajohtaja Jaakko Mikkola. Hänen edeltäjänsä oli Juha Haapaniemi. Maakuntaliiton toimisto sijaitsee Kouvolassa (Hovioikeudenkatu 6). Aiemmin, vuoteen 2019 asti toimisto sijaitsi Kotkan Karhulassa.
Chronoform

| Chronoform |
| --- | --- |

Tiedot
Toiminnassa:  2013– 
Tyylilaji:  Djent, metalcore, Progressiivinen metalli
Kotipaikka:  Kauhajoki, Suomi
Laulukieli:  Englanti
Jäsenet:  Aapo Hakamaa, kitara   Lassi Mäntymäki, kitara   Juha-Matti Järvenpää, basso   Niko-Petteri Westerholm, laulu   Vänni Panula, rummut  
Infobox OKNimi-testi OK: 
Chronoform on vuonna 2013 perustettu suomalainen metalliyhtye. Chronoform soittaa modernia metallia, jossa on vaikutteita useista eri alatyyleistä.
Historia

Kauhajoelta kotoisin olevan Chronoformin perustivat rumpali Vänni Panula ja kitaristi Aapo Hakamaa vuonna 2013. Jäsenistössä on sen jälkeen tapahtunut kaksi muutosta: alkuperäisen solistin Aki Haikosen korvasi Niko-Petteri Westerholm syksyllä 2017, ja syksyllä 2019 Lassi Mäntymäki liittyi yhtyeeseen kitaristiksi Eero Mäkirannan tilalle.
Yhtye julkaisi debyyttialbumin From the Void keväällä 2019 Inverse Recordsin kautta. Toinen albumi Myoni on julkaistu vuonna 2020.
Vuonna 2022 yhtye julkaisi singlen "Into The Abyss".
Jäsenet

Vänni Panula – rummut
Juha-Matti Järvenpää – basso
Aapo Hakamaa – kitara
Lassi Mäntymäki – kitara
Niko-Petteri Westerholm – laulu
Jäsenet > Entiset jäsenet

Aki Haikonen – laulu (2013–2017)
Eero Mäkiranta – kitara (2013–2019)
Diskografia > Albumit

From the Void (29.5.2019)
Myoni (25.9.2020)
Diskografia > Singlet

”Veil” (28.12.2018)
”From the Void” (12.2.2019)
”Conquer” (26.3.2019)
"The Paradox" (20.12.2019)
"Obsession" (18.3.2020)
"Shades of Blue" (2020)
"Delusive Solace" (2020)
"Into the Abyss" (2022)
"The Last Ray of Sunshine" (2023)
Diskografia > EP:t

Sky High EP (2015)
Aiheesta muualla

Chronoform Facebook-sivut
Chronoform Instagram-tili
Chronoform Spotify-tili
Kyynärlampi

| Kyynärlampi |
| --- | --- |

Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°46′46″N, 23°16′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Myllylampeen 
Järvinumero:  35.581.1.002
Mittaustietoja
Pinnankorkeus:  85,1 m 
Rantaviiva:  0,964 km 
Pinta-ala:  0,06029 km² 
 fiKyynärlampi 
Kyynärlampi  on Pirkanmaalla Ikaalisissa Luhalahdella sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Kyynärlampi on osa Sipsiönjärven-Vahojärven aluetta.
Maantietoa

Lammen pituus on 350 metriä, leveys 250 metriä, ja sen pinta-ala on kuusi hehtaaria. Se sijaitsee Sipsiönjoen reitin pohjoispuolella ja Ohistonlammen ja Silmikkeenvuoren välissä olevassa painanteessa. Siihen laskee kaksi metsäojaa, ja sen laskuoja lähtee lammen eteläpäästä ja laskee sadan metrin päässä Myllylampeen. Laskuoja alittaa matkallaan yhdystien 2764. Rantaviivan pituus on 950 metriä, ja sen ympäristössä sijaitsee kolme maatilaa. Rannalle on rakennettu kolme vapaa-ajan asuntoa, joille johtaa tiet yhdystieltä 2764. Silmikkeenvuori kohoaa noin 30 metriä vedenpinnan yläpuolelle.
Historiaa

Vuoden 1955 painetussa peruskartassa lammen nimi kirjoitettiin ”Kyynärälampi”.
Kuopion Sanomat

Kuopion Sanomat -nimisiä lehtiä on kolme:
Kuopion Sanomat, Kuopiossa vuosina 1856–1857 ilmestynyt sanomalehti
Kuopion Sanomat, Kuopiossa vuosina 1880–1882 ilmestynyt sanomalehti
Kuopion Sanomat, Kuopiossa vuosina 1919–1921 ilmestynyt sanomalehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kuopion Sanomat”, voi hakea sivunnimihaulla, laajalla sivunnimihaulla tai tekstihaulla.
Colored Sands

| Colored Sands Gorguts |
| --- | --- | --- |

Studioalbumin tiedot
 Äänitetty : helmikuu 2011 – helmikuu 2013 Wild Studio, Saint-Zénon, Quebec
 Julkaistu: 3. syyskuuta 2013
 Tuottaja(t): Colin Marston & Luc Lemay
 Tyylilaji: death metal tekninen death metal
 Kesto: 62.49
 Levy-yhtiö: Season of Mist
Gorgutsin muut julkaisut
| From Wisdom to Hate 2001 | Colored Sands 2013 | Pleiades’ Dust 2016 |
Colored Sands on kanadalaisen teknisen death metalin yhtyeen Gorgutsin viides studioalbumi, joka julkaistiin syyskuussa 2013 levymerkillä Season of Mist. Albumi on yhtyeen ensimmäinen kitaristi Kevin Hufnagelin ja basisti Colin Marstonin kanssa, sekä ainoa rumpali John Lonstrethin kanssa. Colored Sands on konseptialbumi, jonka aiheena on Tiibet.
Vastaanotto

Albumi sai erinomaisen vastaanoton, saavuttaen Metacriticissa keskiarvon 81/100, mikä perustuu kuuteen kansainvälisesti merkittävään arvosteluun. Rolling Stone valitsi albumin vuoden 2013 viidenneksi parhaaksi metallialbumiksi.
Kappaleet

Le toit du monde – 6.33
An Ocean of Wisdom – 7.20
Forgotten Arrows – 5.42
Colored Sands – 7.55
The Battle of Chamdo – 4.42 (instrumentaali)
Enemies of Compassion – 7.03
Ember’s Voice – 6.48
Absconders – 9.08
Reduced to Silence – 7.38
Kokoonpano

| 0 | 1 | 2 |
| --- | --- | --- |
|  Yhtye Luc Lemay – laulu, kitara  Kevin Hufnagel – kitara  Colin Marston – bassokitara  John Longstreth – rummut  |  Vierailevat muusikot Joshua Modney – viulu (kappale 5)  Emily Holden – viulu (kappale 5)  Victor Lowrie – alttoviulu (kappale 5)  Isabel Castellvi – sello (kappale 5)  Gregory Chudzik – bassokitara (kappale 5)  |  Tuotanto Luc Lemay – tuottaja, layout, layout  Colin Marston – tuottaja, äänittäjä, miksaaja, masteroija  Pierre Rémillard – äänittäjä  Martin Brunet – äänittäjä  Martin Lacroix – kansikuva, grafiikka, layout  Éric Geoffroy – layout  |
Arvostelut

Metacritic: 81/100
Exclaim!: 10/10
Imperiumi.net:
MetalSucks:
Pitchfork: 8.2/10
Sputnikmusic: 4.7/5
Aiheesta muualla

Albumi Colored Sands Encyclopaedia Metallum -sivustolla (englanniksi)
Colored Sands discogs.com -sivustolla